CELEX: 31981R1271
Language: el
Date: 1981-05-13 00:00:00
Title: Κανονισμός (ΕΟΚ) αριθ. 1271/81 τής Επιτροπής τής 13ης Μαΐου 1981 περί τροποποιήσεως τού κανονισμού (ΕΟΚ) αριθ. 1546/75 «περί προσδιορισμού τής γενεσιουργού αιτίας τού δικαιώματος ενισχύσεως γιά τούς σπόρους πρός σπορά»

Avis juridique important

|

31981R1271

Κανονισμός (ΕΟΚ) αριθ. 1271/81 τής Επιτροπής τής 13ης Μαΐου 1981 περί τροποποιήσεως τού κανονισμού (ΕΟΚ) αριθ. 1546/75 «περί προσδιορισμού τής γενεσιουργού αιτίας τού δικαιώματος ενισχύσεως γιά τούς σπόρους πρός σπορά»  

Επίσημη Εφημερίδα αριθ. L 128 της 14/05/1981 σ. 0013 - 0013

***** ΚΑΝΟΝΙΣΜΟΣ (ΕΟΚ) αριθ. 1271/81 ΤΗΣ ΕΠΙΤΡΟΠΗΣ  της 13ης Μαΐου 1981  περί τροποποιήσεως του κανονισμού (ΕΟΚ) αριθ. 1546/75 «περί προσδιορισμού της γενεσιουργού αιτίας του δικαιώματος ενισχύσεως για τους σπόρους προς σπορά»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πράξη προσχωρήσεως της Ελλάδος, και ιδίως το άρθρο 73,  Εκτιμώντας:  ότι από την 1η Ιανουαρίου 1981, το καθεστώς ενισχύσεως στην παραγωγή σπόρων προς σπορά εφαρμόζεται, με ορισμένους όρους, στα είδη που συγκομίζονται στην Ελλάδα·  ότι ο κανονισμός (ΕΟΚ) αριθ. 1546/75 της Επιτροπής (1) καθόρισε τη γενεσιουργό αιτία του δικαιώματος ενισχύσεως για τους σπόρους προς σπορά την 1η Αυγούστου που έπεται της ενάρξεως κάθε περιόδου εμπορίας·  ότι για την περίοδο εμπορίας 1980/81, η γενεσιουργός αιτία του δικαιώματος ενισχύσεως δεν δύναται να θεωρηθεί ότι επέρχεται την 1η Αυγούστου 1980, όσον αφορά την Ελλάδα· ότι ενδείκνυται να θεωρηθεί ότι επέρχεται την ημερομηνία κατά την οποία άρχισε να εφαρμόζεται ο συντελεστής μετατροπής για την ελληνική δραχμή, στον αγροτικό τομέα, δηλαδή την 1η Ιανουαρίου 1981·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σπόρων προς Σπορά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1980/81 και κατά παρέκκλιση από το άρθρο 1 του κανονισμού (ΕΟΚ) 1546/75, η γενεσιουργός αιτία του δικαιώματος ενισχύσεως για τους σπόρους προς σπορά που έχουν συγκομισθεί στην Ελλάδα θεωρείται ότι επέρχεται την 1η Ιανουαρίου 1981.  Άρθρο 2  Ο παρών κανονισμός αρχίζει να ισχύει από την επόμενη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 13 Μαΐου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 157 της 19. 6. 1975, σ. 14.